cyanic-selkie/wikianc huggingface dataset:
ইনানা
পরিবার
ইনান্নার যমজ ভাই ছিলেন সূর্য ও ন্যায়বিচারের দেবতা উতু (পরবর্তীকালে পূর্ব সেমিটিক ভাষাসমূহে শামাশ নামে পরিচিত)। সুমেরীয় গ্রন্থগুলিতে উল্লিখিত হয়েছে, ইনান্না ও উতু একে অপরের অত্যন্ত ঘনিষ্ঠ। বাস্তবিকপক্ষে, তাঁদের সম্পর্ক প্রায়শই অজাচারের সদৃশ হয়ে পড়েছে। ইনান্নার সুক্কাল হলেন দেবী নিনশুবুর। তার সঙ্গে ইনান্নার সম্পর্কটি পারস্পরিক ভক্তির। তার প্রেতলোকে অবতরণ-সংক্রান্ত কাহিনিতে উল্লিখিত হয়েছে যে, প্রেতলোকের রানি দেবী এরেশকিগাল হলেন তার "জ্যেষ্ঠা ভগিনী"। যদিও সুমেরীয় সাহিত্যকে প্রায় কখনও দুই দেবীকে একসঙ্গে দেখা যায়নি। উরুকে সচরাচর তাঁকে আকাশ দেবতা আনের কন্যা মনে করা হত। কিন্তু আইসিন মতে, তিনি সাধারণত চন্দ্রদেবতা নান্নার (পরবর্তীকালে যিনি সিন নামে পরিচিত হন) কন্যা রূপে বর্ণিত হয়েছেন। সাহিত্যকর্মে কখনও কখনও তাঁকে এনলিলের কন্যা কখনও বা এনকির কন্যা রূপে বর্ণনা করা হয়েছে। পরবর্তীকালের কোনও কোনও উপাখ্যানে দেখা যায়, ইনান্না-ইশতার হলেন ঝড়ের দেবতা ইশকুরের (হাদাদ) বোন। হিট্টীয় পুরাণেও ইশতার হলেন হিট্টীয় ঝড়দেবতা তেশুবের বোন।
রাখালদের দেবতা দুমুজিদকে (পরবর্তীকালে তাম্মুজ নামে পরিচিত) সাধারণত ইনান্নার স্বামী মনে করা হয়। তবে ইনান্নার প্রতি তার বিশ্বস্ততা প্রশ্নাতীত নয়। প্রেতলোকে অবতরণ-সংক্রান্ত কাহিনিতে দেখা যায়, ইনান্না দুমুজিদকে পরিত্যাগ করছেন এবং গাল্লা দানবেরা যখন তার পরিবর্তে দুমুজিদকে প্রেতলোকে টেনে নিয়ে যায়, তখন ইনান্না বাধা দেননি। কিন্তু পরবর্তীকালের দুমুজিদের প্রত্যাবর্তন উপাখ্যানে দেখা যায়, আপাত স্ববিরোধী ভঙ্গিতে ইনান্না দুমুজিদের মৃত্যুতে বিলাপ করছেন এবং শেষ পর্যন্ত এই মর্মে অধ্যাদেশ জারি করছেন যে, বছরের অর্ধভাগের জন্য দুমুজিদ স্বর্গে ফিরে এসে তার সঙ্গে মিলিত হবেন। সাধারণত ইনান্নাকে নিঃসন্তান বলেই বর্ণনা করা হয়। কিন্তু লুগালবান্দার পুরাণকথায় এবং উরের তৃতীয় রাজবংশের সমসাময়িককালের (আনুমানিক খ্রিস্টপূর্ব ২১১২ – ২০০৪ অব্দ) একটি মাত্র ভবন শিলালিপিতে যোদ্ধা দেবতা শারাকে তার পুত্র বলে বর্ণনা করা হয়েছে। কোনও কোনও ক্ষেত্রে তাঁকে লুলালেরও মা মনে করা হয়। উল্লেখ্য, অন্যান্য গ্রন্থে লুলালকে নিনসুনের পুত্র বলে উল্লেখ করা হয়েছে।
সৃষ্টি অতিকথা
গিলগামেশ, এনকিডু ও প্রেতলোক মহাকাব্যের প্রস্তাবনায় প্রাপ্ত "ইনান্না ও হুলুপ্পু গাছ" উপাখ্যানটি (ইটিসিএসএল ১.৮.১.৪) যুবতী ইনান্নাকে কেন্দ্র করে গড়ে উঠেছে। সেই সময়ও তিনি তার ক্ষমতায় সুস্থিত হননি। কাহিনিটি শুরু হয়েছে ইউফ্রেটিস নদীর তীরে জাত একটি হুলুপ্পু গাছকে নিয়ে। ক্রেমার মনে করেন, এটি সম্ভবত উইলো গাছ। ইনান্না গাছটিকে উরুকে তার বাগানে নিয়ে আসেন। তিনি চেয়েছিলেন গাছটি পুরোপুরি বেড়ে উঠলে সেটি কেটে একটি সিংহাসন বানাবেন। গাছটি বেড়ে ওঠে। কিন্তু সেই গাছে বসবাসকারী "প্রিয়গুণবর্জিত" সাপ, আঞ্জু-পাখি ও লিলিতু (ইহুদি লোককথার লিলিথের সুমেরীয় পূর্বরূপ) ইনান্নাকে দুঃখে কাঁদিয়ে তোলে। নায়ক গিলগামেশকে এই কাহিনিতে ইনান্নার ভাই বলা হয়েছে। তিনি এসে সাপটিকে হত্যা করেন। তাতে আঞ্জু-পাখি ও লিলিতু পালিয়ে যায়। গিলগামেশের সঙ্গীরা গাছটি কেটে ফেলেন এবং সেই গাছের কাঠ দিয়ে একটি বিছানা ও একটি সিংহাসন প্রস্তুত করে ইনান্নাকে দেন। ইনান্নাও একটি পিক্কু ও একটি মিক্কু (সম্ভবত এক ধরনের ঢাক ও ঢাকের কাঠি, তবে বস্তু দু’টির সঠিক পরিচয় অনিশ্চিত) প্রস্তুত করেন। গিলগামেশের সাহসের পুরস্কারস্বরূপ তিনি সে দু’টি গিলগামেশকে পুরস্কার হিসেবে প্রদান করেন।
বিজয় অভিযান ও পৃষ্ঠপোষকতা
ইনান্না ও এনকি (ইটিসিএসএল টি.১.৩.১) হল সম্ভবত উরের তৃতীয় রাজবংশের সমসাময়িককালে (আনুমানিক খ্রিস্টপূর্ব ২১১২ – ২০০৪ অব্দ) সুমেরীয় ভাষায় রচিত একটি দীর্ঘ কবিতা। এই কবিতায় বর্ণিত হয়েছে কীভাবে ইনান্না জল ও মানব সংস্কৃতির দেবতা এনকির থেকে মে চুরি করেছিলেন। প্রাচীন সুমেরীয় পুরাণে মে বলতে দেবতাদের সেই সব পবিত্র ক্ষমতা বা গুণাবলিকে বোঝাতো যেগুলি মানব সভ্যতার অস্তিত্ব রক্ষা করত। প্রতিটি মে ছিল মানব সংস্কৃতির একটি করে নির্দিষ্ট ধারণার প্রতীক। এই ধারণাগুলি বৈচিত্র্যপূর্ণ। সত্য, বিজয় ও মন্ত্রণার মতো বিমূর্ত ধারণা, লিখন পদ্ধতি ও বয়ন পদ্ধতির মতো প্রযুক্তিসমূহ এবং আইন, পুরোহিতের কার্যালয়, রাজপথ ও পতিতাবৃত্তির মতো সামাজিক বিষয়ও এই কবিতায় মে-র তালিকাভুক্ত করা হয়েছিল। মনে করা হত যে, এই মে-গুলি সভ্যতার সকল ধারণার উপর ইতিবাচক ও নেতিবাচক উভয় ক্ষমতাই প্রদান করত।
এই পুরাণকথায় দেখা যায়, ইনান্না তার নিজের শহর উরুক থেকে এনকির শহর এরিডুতে যাত্রা করেন। সেখানে তিনি এনকির মন্দির এ-আব্জুতে উপস্থিত হন। এনকির সুক্কাল ইসিমুদ ইনান্নাকে অভিবাদন জানান এবং তাঁকে খাদ্য ও পানীয় নিবেদন করেন। ইনান্না এনকির সঙ্গে এক মদ্যপান প্রতিযোগিতায় অবতীর্ণ হন। এনকি সম্পূর্ণ মাতাল হয়ে উঠলে ইনান্না তার থেকে মে-গুলি চেয়ে নেন। তারপর ইনান্না স্বর্গের নৌকায় চড়ে এরিদু পরিত্যাগ করেন এবং মে-গুলিকে নিয়ে রওনা হন উরুকের পথে। নেশা কেটে গেলে এনকি দেখেন মে-গুলি নিয়ে। তিনি ইসিমুদকে জিজ্ঞাসা করেন, সেগুলির কী হল। ইসিমুদ বলেন, এনকি সবগুলিই ইনান্নাকে দিয়ে দিয়েছেন। ক্রুদ্ধ হয়ে এনকি বেশ কিছু ভয়ংকর দানব প্রেরণ করেন যাতে ইনান্না উরুক শহরে পৌঁছানোর আগেই তারা মে-গুলি ফিরিয়ে আনতে পারে। ইনান্নার সুক্কাল নিনশুবুর এনকির পাঠানো সকল দানবকে পরাভূত করেন। নিনশুবুরের সাহায্যে ইনান্না মে-গুলিকে উরুক শহরে নিয়ে আসতে সফল হন। ইনান্নার পলায়নের পর এনকি তার সঙ্গে বিরোধের নিষ্পত্তি ঘটান এবং তাঁকে একটি ইতিবাচক বিদায় সম্ভাষণা জানান। এই কিংবদন্তিটি সম্ভবত এরিদু শহর থেকে উরুক শহরে এক ঐতিহাসিক ক্ষমতা হস্তান্তরের রূপক। আবার এও সম্ভব যে এই কিংবদন্তিটি হয়তো ইনান্নার পরিপক্কতা ও তার স্বর্গের রানি হওয়ার জন্য প্রস্তুত অবস্থায় থাকার এক প্রতীকী উপস্থাপনা।
ইনান্নার স্বর্গের শাসনভার গ্রহণ কবিতাটি অত্যন্ত খণ্ডিত আকারে আবিষ্কৃত হলেও এটি একটি গুরুত্বপূর্ণ উপাদান। এই কবিতায় উরুক শহরে এয়ান্না মন্দিরে ইনান্নার বিজয় অভিযান বর্ণিত হয়েছে। কবিতাটির শুরুতে ইনান্নার সঙ্গে তার ভাই উতুর একটি কথোপকথন উল্লিখিত হয়েছে। তাতে ইনান্না এই মর্মে বিলাপ করছেন যে, এয়ান্না মন্দিরটি তার ক্ষেত্রের অন্তর্ভুক্ত নয়। এই বাক্যালাপেই ইনান্না মন্দিরটি অধিকার করার সংকল্প ব্যক্ত করেছেন। কাহিনির এই অংশে কবিতার পাঠ ক্রমেই খণ্ডিত হয়ে এসেছে। কিন্তু বোঝাই যায় যে, কবিতাটিতে বর্ণিত হয়েছে ইনান্না কীভাবে একটি জলাভূমির মধ্যে দিয়ে দুর্গম পথে মন্দিরটিতে পৌঁছালেন এবং পথে এক জেলে তাঁকে নির্দেশ দিলেন যে কোন পথটি ধরলে তার পক্ষে সেখানে পৌঁছানো সহজতর হবে। শেষ পর্যন্ত ইনান্না তার বাবা আনের কাছে উপস্থিত হন। ইনান্নার ঔদ্ধত্য দেখে আন মর্মাহত হলেও তার সাফল্য এবং মন্দিরে ইনান্নার অধিকার স্বীকার করে নেন। কবিতাটির শেষে ইনান্নার শ্রেষ্ঠত্বসূচক একটি স্তোত্র বিধৃত হয়েছে। এই পুরাণকথাটি সম্ভবত উরুকে আনের পুরোহিতদের কর্তৃত্বের অবসান এবং সেই ক্ষমতা ইনান্নার পুরোহিতদের হাতে হস্তান্তরিত হওয়ার রূপক।
এনমেরকার ও আরাত্তার শাসনকর্তা (ইটিসিএসএল ১.৮.২.৩) শীর্ষক মহাকাব্যিক কবিতার প্রারম্ভে ও সমাপ্তি অংশে ইনান্নার সংক্ষিপ্ত উপস্থিতি লক্ষিত হয়। এই কবিতার উপজীব্য বিষয় হল উরুক ও আরাত্তা শহরের মধ্যে বিরোধ। উরুকের রাজা এনমেরকার তার শহরকে রত্ন ও মূল্যবান ধাতু দ্বারা সজ্জিত করতে চেয়েছিলেন। কিন্তু তিনি তা করতে পারছিলেন না, কারণ সেই সব খনিজ শুধুমাত্র আরাত্তায় পাওয়া যায় এবং তখনও বাণিজ্যের প্রচলন না ঘটায় সেই সম্পদ তার কাছে অধরা ছিল। ইনান্না ছিলেন দুই শহরেরই পৃষ্ঠপোষকতাকারিনী দেবী। কবিতার শুরুতে তিনি এনমেরকারের কাছে আসেন এবং তাঁকে বলেন আরাত্তার তুলনায় উরুক শহরটিকে তার বেশি ভালো লাগে। ইনান্না এনমেরকারকে বলেন আরাত্তার শাসনকর্তার কাছে এক দূত প্রেরণ করে উরুকের প্রয়োজনীয় সম্পদ চেয়ে নিতে। মহাকাব্যের অধিকাংশ জুড়ে রয়েছে ইনান্নার আনুকূল্য অর্জনের উদ্দেশ্যে দুই রাজার এক মহাযুদ্ধের কাহিনী। কবিতার শেষে দেখা যায়, ইনান্না পুনরায় আবির্ভূত হয়ে এনমেরকারকে তার শহর ও আরাত্তার মধ্যে বাণিজ্যিক সম্পর্ক স্থাপন করার পরামর্শ দিয়ে সংঘাত অবসান ঘটিয়ে দেন।
ন্যায়বিচার-সংক্রান্ত পুরাণকথা
ইনান্না ও তার ভাই উতুকে ন্যায়বিচার বণ্টনকারী মনে করা হত। ইনান্না-সংক্রান্ত বিভিন্ন পুরাণকথায় তার এই ভূমিকাটির উদাহরণ পাওয়া যায়। ইনান্না ও এবিহ্‌ (ইটিসিএসএল ১.৩.৪), নামান্তরে ভয়ংকর দিব্য ক্ষমতার দেবী, হল আক্কাদীয় কবি এনহেদুয়ান্না রচিত একটি ১৮৪-পংক্তির কবিতা। এই কবিতায় জাগরোস পর্বতমালার একটি পর্বত এবিহ্‌-এর সঙ্গে ইনান্নার সংঘাতের বর্ণনা পাওয়া যায়। কবিতার শুরুতে ইনান্নার প্রশস্তিস্বরূপ একটি প্রারম্ভক স্তোত্র সংযোজিত হয়েছে। দেবী সমগ্র জগৎ পরিভ্রমণ করে এবিহ্‌ পর্বতে এসে উপস্থিত হন। সেই পর্বতের গৌরবময় ক্ষমতা ও প্রাকৃতিক সৌন্দর্য দেখে তিনি কুপিত হন। তার মনে হয় সেই পর্বতের অস্তিত্ব তার নিজের কর্তৃত্বের প্রতি এক প্রত্যক্ষ অবমাননা। তিনি চিৎকার করে এবিহ্‌ পর্বতকে নিন্দা করেন:
পর্বত, তোমার সমুন্নতির জন্য, তোমার উচ্চতার জন্য, তোমার সদ্‌গুণের জন্য, তোমার সৌন্দর্যের জন্য, তুমি এক পবিত্র পোশাক পরিধান করেছ বলে, তুমি একটি সংগঠিত (?) বলে, তুমি (তোমার) নাসিকা ভূমিতলে আনয়ন করোনি বলে, তুমি (তোমার) ওষ্ঠাধর ধূলিতে রাখনি বলে।
ইনান্না ও শুকালেতুদা (ইটিসিএসএল ১.৩.৩) কবিতার সূচনায় ইনান্নার যে স্তোত্রটি রয়েছে তাতে দেবীকে শুক্র গ্রহ বলে বন্দনা করা হয়েছে। তারপর এই কবিতায় শুকালেতুদার পরিচয় দেওয়া হয়েছে। তিনি একজন মালী এবং আংশিকভাবে অন্ধ। বাগান পরিচর্যার কাজে শুকালেতুদা দক্ষতা কিছুমাত্র নেই। শুধু একটি পপলার গাছ ছাড়া তার সব গাছ মরে যায়। নিজের কাজে সহায়তা চেয়ে শুকালেতাদু দেবতাদের কাজে প্রার্থনা করেন। অবাক হয়ে তিনি দেখেন, দেবী ইনান্না তার পপলার গাছটি দেখতে পেয়ে সেই গাছের শাখার ছায়ায় বিশ্রাম করার সিদ্ধান্ত নিলেন। শুকালেতুদা ইনান্নার বস্ত্র উন্মোচিত করে নিদ্রিত দেবীকে ধর্ষণ করেন। ঘুম থেকে উঠে যখন ইনান্না বুঝতে পারেন যে তার সতীত্ব হরণ করা হয়েছে, তখন তিনি ক্রুদ্ধ হয়ে ওঠেন এবং অপরাধীকে শাস্তি দিতে দৃঢ়প্রতিজ্ঞ হন। ক্রোধোন্মত্তা ইনান্না পৃথিবীর বুকে ভয়ংকর মহামারী ছড়িয়ে দেন। জল রক্তে পরিণত হয়। প্রাণভয়ে ভীত শুকালেতুদা নিজের বাবার কাছে ইনান্নার ক্রোধের হাত থেকে বাঁচার জন্য পরামর্শ চান। তার বাবা তাঁকে শহরে গিয়ে লুকাতে বলেন, যাতে তিনি লোকের ভিড়ে মিশে যেতে পারেন। ইনান্না পূর্বের পর্বতমালায় তার ধর্ষণকারীর অনুসন্ধান করতে থাকেন। কিন্তু খুঁজে পান না তাঁকে। তখন তিনি পরপর ঝড় পাঠিয়ে শহরের সকল পথ বন্ধ করে দেন। তাও শুকালেতুদার সন্ধান তার অধরাই থেকে যায়। তখন তিনি অনুসন্ধানকার্যে এনকির সাহায্য প্রার্থনা করেন এবং ভয় দেখান যে এনকি তাঁকে সাহায্য না করলে তিনি উরুক শহরে তার মন্দির ছেড়ে চলে যাবেন। এনকি রাজি হন এবং ইনান্নাকে "আকাশে রামধনুর মতো প্রসারিত হতে" অনুমতি দেন। শেষ পর্যন্ত শুকালেতুদাকে দেখতে পান ইনান্না। শুকালেতুদা নিজের অপরাধের জন্য একটি অজুহাত খাড়া করতে যান। কিন্তু ইনান্না তা প্রত্যাখ্যান করে তাঁকে হত্যা করেন। ধর্মতত্ত্বের অধ্যাপক জেফ্রি কুলি শুকালেতুদার গল্পটিকে সুমেরীয় নাক্ষত্রিক পুরাণকথা বলে উল্লেখ করেন। তার মতে এই কাহিনিতে ইনান্নার চলাচল শুক্র গ্রহের সঞ্চরণের অনুরূপ। তিনি আরও বলেছেন, শুকালেতুদা যখন দেবীর উদ্দেশ্যে প্রার্থনা করছিলেন, তখন সম্ভবত তিনি দিগন্তে শুক্র গ্রহের দিকে তাকিয়ে ছিলেন।
নিপ্পুরে আবিষ্কৃত ইনান্না ও বিলুলু (ইটিসিএসএল ১.৪.৪) কবিতাটির পাঠ বিশ্রীভাবে ক্ষতিগ্রস্থ। গবেষকেরা কবিতাটি একাধিক ভিন্ন ধারায় ব্যাখ্যা করেছেন। কবিতার প্রারম্ভিক অংশটির বেশিটাই ধ্বংসপ্রাপ্ত হয়েছে। তবে দেখে মনে হয়, এটি একটি বিলাপগাথা। কবিতার বোধগম্য অংশটিতে দেখা যায়, ইনান্নার স্বামী দুমুজিদ নিজের মেষের দলের উপর নজর রাখছেন এবং তার জন্য ইনান্না ব্যাকুল হয়ে পড়ছেন। ইনান্না তাঁকে খুঁজতে বের হন। এরপর কবিতাটির একটি বড়ো অংশ পাওয়া যায় না। যেখানে গল্পটি আবার শুরু হয়েছে সেখানে দেখা যায়, ইনান্নাকে বলা হচ্ছে যে দুমুজিদ খুন হয়েছেন। ইনান্না আবিষ্কার করেন যে, বিলুলু নামে এক বুড়ি ডাকাত এবং তার ছেলে গিরগিরে এই খুনের জন্য দায়ী। ইনান্না এদেনলিলার পথ ধরেন এবং একটি সরাইখানায় থামেন। সেখানেই তিনি দুই খুনিকে খুঁজে পান। ইনান্না একটি চৌকির উপর উঠে দাঁড়ান এবং বিলুলুকে পরিণত করেন "মরুভূমিতে লোকেরা যে চামড়ার জলপাত্র বহন করে" তাইতে। এইভাবে তিনি বিলুলুকে বাধ্য করেন দুমুজিদের অন্ত্যেষ্টি তর্পণের জল ঢালতে।
প্রেতলোকে অবতরণ
ইনান্না-ইশতারের প্রেতলোকে অবতরণ-সংক্রান্ত কাহিনির দু’টি ভিন্ন পাঠ পাওয়া যায়: একটি সুমেরীয় পাঠ, যেটির রচনাকাল উরের তৃতীয় রাজবংশের সমসাময়িক যুগ (ইটিসিএসএল ১.৪.১) এবং অপরটি স্পষ্টতই অমৌলিক আক্কাদীয় পাঠ, যেটির রচনাকাল খ্রিস্টপূর্ব দ্বিতীয় সহস্রাব্দের প্রথম ভাগ। সুমেরীয় পাঠটি পরবর্তীকালে রচিত আক্কাদীয় পাঠটির তুলনায় প্রায় তিন গুণ বড়ো এবং অনেক বেশি বিস্তারিত বর্ণনা দ্বারা সমৃদ্ধ।
সুমেরীয় পাঠ
সুমেরীয় ধর্মে কুর বা প্রেতলোককে মনে করা হত মাটির অনেক গভীরে অবস্থিত একটি অন্ধকার ও নিরানন্দময় গুহা। সেখানে জীবন ছিল "মর্ত্যজীবনের একটি ছায়াময় সংস্করণ"। প্রেতলোক শাসন করতে ইনান্নার দিদি দেবী এরেশকিগাল। প্রেতলোকে যাত্রার আগে ইনান্না তার মন্ত্রী তথা ভৃত্য নিনশুবুরকে নির্দেশ দিয়ে যান, তিন দিনের মধ্যে তিনি না ফিরলে নিনশুবুর যেন দেবতা এনলিল, নান্না, আনু ও এনকির কাছে তাঁকে উদ্ধার করার জন্য প্রার্থনা জানান। প্রেতলোকের বিধান অনুযায়ী নিযুক্ত দূত ছাড়া কেউ একবার সেখানে ঢুকলে কখনও বের হতে পারে না। প্রেতলোকে প্রবেশের আগে ইনান্না বিস্তারিতভাবে সাজসজ্জা করেন। তিনি পাগড়ি, পরচুলা, লাপিস লাজুলি কণ্ঠহার, স্তনের উপর গুটিকার মালা পরেন, 'পালা বস্ত্র' (সম্ভ্রান্ত স্ত্রীলোকের পোশাক) পরিধান করেন, মাসকারা, বক্ষবর্ম ও সোনার আংটি পরেন এবং হাতে লাপিস লাজুলির একটি মানদণ্ড ধারণ করেন। প্রতিটি পোশাকই ছিল ইনান্নার অধিকারে থাকে একটি করে শক্তিশালী মে-র প্রতীক।
ইনান্না প্রেতলোকের দরজায় করাঘাত করেন এবং সেখানে প্রবেশ করতে দেওয়ার দাবি জানান। দ্বাররক্ষক নেতি তার আগমনের কারণ জানতে চান। ইনান্না বলেন যে তিনি তার "জ্যেষ্ঠা ভগিনী এরেশকিগালের স্বামী" গুগালান্নার অন্ত্যেষ্টিক্রিয়ায় যোগ দিয়ে ইচ্ছা করেন। নেতি সেই কথা এরেশকিগালকে জানান। এরেশকিগাল তাঁকে বলেন: "প্রেতলোকের সাত দরজায় হুড়কা লাগিয়ে দাও। তারপর একের পর এক একটিমাত্র আঘাতে প্রতিটি দরজা খুলে দাও। ইনান্নাকে প্রবেশ করতে দাও। সে ভিতরে প্রবেশ করলে তার রাজকীয় পোশাক খুলে নাও।" সম্ভবত ইনান্নার পরনে অন্ত্যেষ্টিক্রিয়ার অনুপযুক্ত পোশাক ও তার উদ্ধত আচরণ দেখে এরেশকিগালের সন্দেহ হয়েছিল। এরেশকিগালের নির্দেশ অনুযায়ী, নেতি ইনান্নাকে বলেন যে প্রেতলোকের প্রথম দরজাটি পার হতে হলে তাঁকে তার লাপিস লাজুলি দণ্ডটি হস্তান্তরিত করতে হবে। ইনান্না কারণ জানতে চাইলে নেতি বলেন, "এটিই প্রেতলোকে প্রবেশের বিধি।" ইনান্না নির্দেশ মান্য করেন এবং প্রথম দরজা পার হয়ে যান। এইভাবে সাতটি দরজা পার হতে গিয়ে ইনান্নাকে নিজের পোশাক বা অলংকারের একটি করে অংশ খুলে দিতে হয়। এইভাবে তার সকল ক্ষমতা কেড়ে নেওয়া হয়। তিনি যখন তার ভগিনীর সম্মুখে উপস্থিত হন, তখন তিনি নগ্ন:
""তিনি অবনত হলেন এবং তার বস্ত্র উন্মোচিত করা হল। তারপর সেগুলিকে নিয়ে চলে গেল। তারপর তিনি তার ভগিনী এরেশ-কি-গালাকে তার সিংহাসন থেকে উঠিয়ে দিয়ে নিজে সেই সিংহাসনে বসলেন। সাত বিচারক আন্না তার বিরুদ্ধে সিদ্ধান্ত ঘোষণা করলেন। তারা তার দিকে তাকালেন – সে ছিল মৃত্যুর দৃষ্টি। তারা কথা বললেন তার উদ্দেশ্যে – সে ছিল ক্রোধের বাক্য। তারা চিৎকার করলেন তার প্রতি – সে ছিল ভারী অপরাধের চিৎকার। অভিযুক্ত নারী মৃতদেহে পরিণত হলেন। এবং মৃতদেহটি একটি আঁকশিতে ঝুলিয়ে দেওয়া হল।""
তিন দিন ও তিন রাত কেটে গেলে নিনশুবুর ইনান্নার নির্দেশ অনুসারে এনলিল, নান্না, আন ও এনকির মন্দিরে যান এবং ইনান্নাকে উদ্ধার করার জন্য তাঁদের প্রত্যেকের কাছে সাহায্য প্রার্থনা করেন। প্রথম তিন দেবতা সাহায্য করতে অস্বীকার করেন। তারা বলেন, ইনান্না নিজেই নিজের দুর্ভাগ্যকে ডেকে এনেছেন। কিন্তু এনকি গভীরভাবে চিন্তান্বিত হয়ে পড়েন এবং সাহায্য করতে রাজি হন। তিনি তার দুই আঙুলের নখের তলাকার ধুলো থেকে গালা-তুরা ও কুর-জারা নামে দুই লিঙ্গ-বিহীন জীব সৃষ্টি করেন। তিনি তাঁদের বলে দেন এরেশকিগালকে তুষ্ট করতে এবং এরেশকিগাল যখন জানতে চাইবেন যে তারা কী চায়, তখন যেন তারা ইনান্নার মৃতদেহটি চেয়ে নিয়ে তাতে জীবনের খাদ্য ও জল ছিটিয়ে দেয়। তারা যখন এরেশকিগালের কাছে আসে, তখন এরেশকিগাল প্রসূতি নারীর মতো বেদনায় ছটফট করছিলেন। তিনি বলেন, তারা যদি তাঁকে যন্ত্রণা থেকে মুক্তি দিতে পারে, তাহলে তিনি জলের জীবনদায়ী নদী ও শস্যক্ষেত্র সহ তারা যা চায় সব দিতে রাজি। কিন্তু তারা সেই সব প্রত্যাখ্যান করে শুধু ইনান্নার মৃতদেহটি চায়। তারপর গালা-তুরা ও কুর-জারা ইনান্নার মৃতদেহে জীবনের খাদ্য ও জল ছিটিয়ে তাতে প্রাণ ফিরিয়ে আনে। এরেশকিগাল গাল্লা দানবদের পাঠান প্রেতলোকের বাইরে ইনান্নাকে ধাওয়া করার জন্য। তাদের বলা হয়েছিল, ইনান্নার বিকল্প হিসেবে একজনকে প্রেতলোকে নিয়ে আসতেই হবে। তারা প্রথমে নিনশুবুরের কাছে আসে এবং তাঁকেই ধরতে যায়। কিন্তু ইনান্না তাদের বাধা দিয়ে বলেন যে, নিনশুবুর তার বিশ্বস্ত পরিচারিকা এবং তিনি যখন প্রেতলোকে ছিলেন তখন নিনশুবুর ন্যায়সঙ্গতভাবে তার জন্য বিলাপ করেছিলেন। তারপর তারা ইনান্নার প্রসাধনে সহকারী শারাকে ধরতে যায়। তিনি তখনও বিলাপ করছিলেন। দৈত্যরা তাঁকে ধরতে গেলে ইনান্না বাধা দিয়ে বলেন যে, তিনিও ইনান্নার জন্য বিলাপ করেছিলেন। তারপর তারা যে তৃতীয় ব্যক্তিকে ধরতে আসে, তিনি হলেন লুলাল। তিনিও তখন বিলাপ করছিলেন। দানবেরা তাঁকে নিয়ে যেতে চাইলে ইনান্না আবারও বাধা দেন।
শেষ পর্যন্ত তারা এল ইনান্নার স্বামী দুমুজিদের কাছে। ইনান্নার ওই রকম দুরবস্থা দেখে অন্যরা যখন বিলাপ করছিলেন তখন দুমুদিজ জাঁকজমকপূর্ণ পোশাক পরে ক্রীতদাসী-পরিবৃত হয়ে গাছের তলায় অথবা ইনান্নার সিংহাসনের উপর বিশ্রাম করছিলেন। অসন্তুষ্ট ইনান্না আদেশ দেন যে, গাল্লা দানবেরা যেন তাকেই ধরে নিয়ে যায়। তাই তারা দুমুজিদকেই প্রেতলোকে টেনে নিয়ে যায়। দুমুজিদের স্বপ্ন (ইটিসিএসএল ১.৪.৩) নামে পরিচিত আরেকটি গ্রন্থে বর্ণিত হয়েছে, দুমুজিদ বারবার গাল্লা দানবদের প্রয়াসকে প্রতিহত করছিলেন এবং সেই কাজে তাঁকে সাহায্য করছিলেন সূর্যদেবতা উতু।
দুমুজিদের স্বপ্ন যেখানে শেষ হচ্ছে, সেখানেই শুরু হচ্ছে সুমেরীয় কবিতা দুমুজিদের প্রত্যাবর্তন। দুমুজিদের মৃত্যুর পর তার বোন গেশতিনান্না বহু দিন রাত ধরে বিলাপ করতে থাকেন। ইনান্নাও আপাতদৃষ্টিতে হৃদয় পরিবর্তন করে বিলাপে যোগ দেন। দুমুজিদের মা সিরতুরও বিলাপ করতে থাকেন। যতক্ষণ না একটি মাছি ইনান্নার কাছে তার স্বামীর অবস্থান প্রকাশ করে, ততক্ষণ তিন দেবী অবিরাম বিলাপ করে চলেন। মাছিটি যেখানে দুমুজিদকে পাওয়া যাবে বলেছিল সেখানে ইনান্না ও গেশতিনান্না একসঙ্গে উপস্থিত হন। তাঁকে খুঁজে পাওয়ার পর ইনান্না আদেশ জারি করেন যে, এরপর থেকে দুমুজিদ বছরের অর্ধাংশ প্রেতলোকে তার বোন এরেশকিগালের সঙ্গে এবং অপর অর্ধাংশ তার সঙ্গে কাটাবেন এবং যে সময় তিনি ইনান্নার সঙ্গে থাকবেন সেই সময়টুকু তার স্থলে গেশতিনান্না থাকবেন প্রেতলোকে।
আক্কাদীয় পাঠ
আক্কাদীয় পাঠটি শুরু হয়েছে প্রেতলোকের দরজার দিকে ইশতারের অগ্রসর হওয়ার দৃশ্য থেকে। তিনি দ্বাররক্ষককে বলেন তাঁকে ভিতরে যেতে দিতে: "যদি দরজা খুলে আমাকে ভিতরে যেতে না দাও, আমি দরজা ভেঙে ফেলব এবং হুড়কা চুরমার করে দেবো, আমি চৌকাঠ গুঁড়িয়ে দেবো এবং দরজা উপড়ে ফেলব, আমি মৃতদের জাগিয়ে তুলব এবং তারা জীবিতদের ভক্ষণ করবে: এবং জীবিতের তুলনায় মৃতের সংখ্যাই বেশি হবে!" দ্বাররক্ষক (তার নামটি আক্কাদীয় পাঠে দেওয়া হয়নি) দ্রুত গিয়ে এরেশকিগালকে ইশতারের আগমন-সংবাদ দেন। এরেশকিগাল তাঁকে আদেশ দেন ইশতারকে প্রবেশ করতে দেওয়ার জন্য। কিন্তু সেই সঙ্গে তাঁকে বলে দেন "প্রাচীন প্রথা অনুসারে তার সঙ্গে আচরণ করতে"। দ্বাররক্ষক একটি একটি করে দ্বার উন্মোচিত করে ইশতারকে প্রেতলোকে প্রবেশ করতে দেন। প্রত্যেক দরজায় ইশতারকে বলপূর্বক তার পোশাকের একটি করে অংশ খুলে ফেলতে বাধ্য করা হয়। সপ্তম দরজাটি যখন তিনি পার হন, তখন তিনি নগ্ন। ক্রুদ্ধ ইশতার এরেশকিগালের উপর ঝাঁপিয়ে পড়েন। কিন্তু এরেশকিগাল তার ভৃত্য নামতারকে আদেশ করেন ইশতারকে বন্দী করতে এবং তার উপর ষাটটি রোগ লেলিয়ে দিতে।
ইশতার প্রেতলোকে অবতরণ করার পর পৃথিবীতে সকল প্রকার যৌন ক্রিয়াকর্ম বন্ধ হয়ে যায়। দেবতা পাপসুক্কাল (নিনশুবুরের আক্কাদীয় প্রতিরূপ) পরিস্থিতির কথা জ্ঞাপন করেন প্রজ্ঞা ও সংস্কৃতির দেবতা এয়ার কাছে। এয়া আসু-শু-নামির নামে এক অন্তঃলিঙ্গ জীব সৃষ্টি করে তাদের পাঠান এরেশকিগালের কাছে। তাদের বলে দেন এরেশকিগালের সামনে "মহান দেবতাদের নাম" আবাহন করে জীবনের জলের থলিটি চেয়ে নিতে। আসু-শু-নামিরের দাবি শুনে এরেশকিগাল ক্রুদ্ধ হন। কিন্তু তিনি তাদের জীবনের জল দিতে বাধ্যও হন। আসু-শু-নামির সেই জল ইশতারের উপর ছিটিয়ে দিয়ে তাঁকে পুনরুজ্জীবিত করে। তারপর ইশতার সাতটি দরজা পার হয়ে ফিরে আসেন। প্রতি দরজায় তিনি তার পোশাকের অংশগুলিও ফেরত পান। শেষে পূর্ণ পোশাক-পরিহিত অবস্থায় তিনি শেষ দরজাটি দিয়ে নিষ্ক্রান্ত হন।
ব্যাখ্যা
লোককথাবিদ ডায়ানি ওকস্টেইন পুরাণকথাটিকে ব্যাখ্যা করেছেন ইনান্না ও তার নিজের "অন্ধকার দিক" অর্থাৎ তার যমজ ভগিনী-সত্ত্বা এরেশকিগালের একটি একীকরণ হিসেবে। ইনান্না প্রেতলোকে অবতরণ করেন এরেশকিগালের ক্ষমতায়। কিন্তু ইনান্না যখন প্রেতলোকে তখন আপাতদৃষ্টিতে এরেশকিগালই উর্বরতাশক্তির দায়িত্ব গ্রহণ করেন। কবিতাটি শেষ হয়েছে এক লাইনের একটি প্রশস্তির মাধ্যমে। এই প্রশস্তিটি ইনান্নার নয়, এরেশকিগালের। ওকস্টেইনের ব্যাখ্যা অনুযায়ী, এই উপাখ্যানটি ইনান্নার ক্ষেত্রের অধিকতর নেতিবাচক দিকগুলির প্রতি উৎসর্গিত একটি প্রশস্তি-কাব্য। এই নেতিবাচক দিকগুলি জীবনের ধারাবাহিকতা বজায় রাখার জন্য মৃত্যুর প্রয়োজনীয়তা স্বীকার করে নেওয়ার প্রতীক। জোসেফ ক্যাম্পবেলের ব্যাখ্যা অনুযায়ী, এই পুরাণকথাটির উপজীব্য বিষয় হল অবচেতনে অবতরণের মনস্তাত্ত্বিক ক্ষমতা, প্রতীয়মান শক্তিহীনতার একটি পর্বের মধ্য দিয়ে আত্মশক্তির উপলব্ধি এবং নিজের নেতিবাচক বৈশিষ্ট্যগুলি স্বীকার।
এর বিপরীতে জোশুয়া মার্ক মনে করেন যে, ইনান্নার অবতরণ উপাখ্যানের মূল লেখক যে সর্বাপেক্ষা সম্ভাব্য নীতিকথাটি বলতে চেয়েছেন সেটি হল এই যে সব সময়েই ব্যক্তিকে তার কৃতকর্মে ফল ভোগ করতে হয়: "তারপর ইনান্নার অবতরণের বিষয়বস্তু হল একজন দেবতার মন্দ আচরণ এবং সেই আচরণের জন্য অন্যান্য দেবতা ও নশ্বরদের ভোগান্তি। প্রাচীন শ্রোতার কাছে আজকের শ্রোতাদের মতোই এটি এক জনের অসতর্কতা বা সুবিবেচনার অভাবের ফলে ঘটিত এক বিয়োগান্ত দুর্ঘটনার কাহিনির মৌলিক উপলব্ধি: এই যে জীবন ঠিক আনন্দদায়ক নয়।"
ক্লাইড হোস্টেটারের একটি সাম্প্রতিক ব্যাখ্যা অনুযায়ী, এই পুরাণকথাটি শুক্র, বুধ ও বৃহস্পতি গ্রহের সঞ্চরণ-সংক্রান্ত একটি রূপকাশ্রয়ী প্রতিবেদন। সেই সঙ্গে এই প্রতিবেদনে দ্বিতীয় সহস্রাব্দে মহাবিষুবে শুরু হওয়া এবং শুক্র গ্রহের একটি যুতি-বিযুতি কালের সমাপ্তিতে উল্কাবৃষ্টির সময়ে শেষ হওয়া শুক্ল পক্ষের অর্ধচন্দ্রের বৃদ্ধিরও রূপক। ইনান্নার তিন দিনের অন্তর্ধান শুকতারা ও সন্ধ্যাতারা রূপে শুক্র গ্রহের দৃষ্টিগোচরতার মধ্যবর্তী পর্যায়ে গ্রহটির তিন দিনের জন্য অদৃশ্য হয়ে যাওয়ার প্রতীক। গুগালানার হত্যাকাণ্ড সূর্যোদয়ের সময় আকাশের সেই অংশ থেকে বৃষ তারামণ্ডলের অদৃশ্য হওয়ার ইঙ্গিতবাহী। ব্রোঞ্জ যুগে এই মহাজাগতিক ঘটনাটি মহাবিষুবের সংঘটন নির্দেশ করত।
গিলগামেশ মহাকাব্য
আক্কাদীয় গিলগামেশ মহাকাব্য-এ গিলগামেশ নরখাদক রাক্ষস হুমবাবাকে পরাজিত করে সঙ্গী এনকিডুর সঙ্গে উরুকে প্রত্যাবর্তনের পর ইশতার তার কাছে আসেন এবং গিলগামেশকে নিজের দাম্পত্যসঙ্গী করতে চান। গিলগামেশ তাঁকে প্রত্যাখ্যান করে বলেন যে, ইনান্নার পূর্বতন প্রেমিকদের সকলকেই কষ্ট পেতে হয়েছে:
"শোনো, তোমার প্রেমিকদের কথা বলি। তোমার যৌবনের প্রেমিক ছিল তাম্মুজ। তার জন্য তুমি বছরের পর বছর বিলাপের অধ্যাদেশ জারি করেছিলে। তুমি ভালোবাসতে বহুবর্ণ হালকা-বেগুনি বক্ষের নীলকণ্ঠ পাখি। কিন্তু তাও তুমি আঘাত হেনে ভেঙে দিয়েছিলে তার ডানা […] তুমি ভালোবাসতে প্রবল শক্তিধর সিংহ: সাতটি গর্ত খুঁড়েছিলে তার জন্য, আরও সাতটি। তুমি ভালোবাসতে যুদ্ধে দুর্ধর্ষ [ও] প্রজননার্থে রক্ষিত ঘোড়া। তার জন্য তুমি চাবুক, নাল ও চামড়ার দড়ির আদেশ দিয়েছিলে […] তুমি ভালোবাসতে মেষের রাখালকে; সে তোমার জন্য খাবার কেক বানিয়ে দিত দিনের পর দিন, তোমার স্বার্থে সে হত্যা করেছিল নিজের সন্তানদের। তুমি আঘাত হেনে তাকে পরিণত করেছিলে নেকড়েতে। এখন তার নিজের রাখাল বালকেরা তাকে খেদিয়ে দেয়, তার নিজের শিকারী কুকুরগুলি তার কুক্ষির জন্য দুশ্চিন্তায় থাকে।""
গিলগামেশের থেকে প্রত্যাখ্যাত হয়ে ইশতার স্বর্গে গিয়ে তার বাবা আনুর কাছে নালিশ জানান যে, গিলগামেশ তাঁকে অপমান করেছেন। আনু জিজ্ঞাসা করলেন, কেন ইশতার স্বয়ং গিলগামেশের মুখোমুখি না হয়ে তার কাছে অভিযোগ জানাতে এসেছেন। ইশতার দাবি জানালেন, আনু তাঁকে স্বর্গীয় বৃষটি দিন এবং সেই সঙ্গে শপথ করে বললেন যে, যদি সেটি না দেওয়া হয় তাহলে "নরকের দরজা ভেঙে দেব ও হুড়কাগুলি দেব গুঁড়িয়ে; সাধারণের মধ্যে বিভ্রান্তি [অর্থাৎ, মিশ্রণ] সৃষ্টি হবে, যাঁরা উপরে আছেন তাঁদের সঙ্গে মিশে যাবে যারা গভীর নিম্নে অবস্থান করে। আমি মৃতদের তুলে আনব যাতে তারা জীবিতদের মতো করে খাদ্য গ্রহণ করতে পারে; এবং মৃতের দল সংখ্যায় জীবিতদের ছাপিয়ে যাবে।"
আনু ইশতারকে স্বর্গীয় বৃষটি প্রদান করেন। ইশতার সেটিকে পাঠান গিলগামেশ ও তার বন্ধু এনকিডুকে আক্রমণ করার জন্য। গিলগামেশ ও এনকিডু বৃষটিকে হত্যা করে সেটির হৃৎপিণ্ড সূর্যদেবতা শামাশের উদ্দেশ্যে উৎসর্গ করেন। গিলগামেশ ও এনকিডু যখন বিশ্রাম করছিলেন, ইশতার উরুক শহরের প্রাচীরের উপর দাঁড়িয়ে গিলগামেশকে অভিশাপ দেন। এনকিডু বৃষের ডান উরুটি ছিঁড়ে নিয়ে ইশতারের মুখে ছুঁড়ে মারেন এবং বলেন, "তোমার গায়ে যদি হাত দিতে পারতাম, তাহলে এই কাজ তোমার উপরেই করতাম আর তোমার অন্ত্রে করতাম কষাঘাত।" (এই অধর্মাচারের জন্য এনকিডু পরে মারা যান।) ইশতার "কোঁকড়ানো-চুল রাজগণিকা, গণিকা ও বেশ্যাদের" একত্রিত করলেন এবং আদেশ করলেন স্বর্গীয় বৃষের জন্য বিলাপ করতে। এদিকে গিলগামেশ স্বর্গীয় বৃষের পরাজয় উপলক্ষ্যে উৎসবের আয়োজন করলেন।
এই মহাকাব্যেই পরে দেখা যায়, উৎনাপিশতিম গিলগামেশকে মহাপ্লাবনের গল্প বলছেন। পৃথিবীতে মানুষের সংখ্যা অত্যধিক বৃদ্ধি পাওয়ায় তারা অতিরিক্ত শব্দ করছিল এবং তাতে দেবতা এনলিলের ঘুমের ব্যাঘাত ঘটছিল। তাই পৃথিবী থেকে সকল জীবন ধ্বংস করার উদ্দেশ্যে এনলিল সেই প্লাবনকে প্রেরণ করেছিলেন। উৎনাপিশতিম বলেন বন্যা এলে কীভাবে ইশতার আনুন্নাকি দেবমণ্ডলীকে সঙ্গে নিয়ে মানবজাতির ধ্বংসপ্রাপ্তির জন্য ক্রন্দন ও বিলাপ করেছিলেন। পরে বন্যার জল সরে গেলে উৎনাপিশতিম দেবতাদের উদ্দেশ্যে বলিদান করেন। ইশতার মাছির আকৃতিবিশিষ্ট গুটিকা দিয়ে নির্মিত একটি লাপিস লাজুলি কণ্ঠহার পরিধান করে উৎনাপিশতিমের কাছে আসেন এবং তাঁকে বলেন যে, এনলিল মহাপ্লাবনের বিষয়টি নিয়ে কখনই অন্য দেবতাদের সঙ্গে আলোচনা করেননি। উৎনাপিশতিমের কাছে ইশতার শপথ করেন যে, আর কখনও এনলিলকে তিনি আরেকটি বন্যা আনয়ন করতে দেবেন না এবং ঘোষণা করেন যে, লাপিস লাজুলির সেই কণ্ঠহারটি তার শপথবাক্যের একটি চিহ্ন। বলিদান উপলক্ষ্যে ইশতার এনলিল ভিন্ন সকল দেবতাদের আমন্ত্রণ জানান এবং আনন্দ উপভোগ করেন।
প্রাচীন কালে
ইনান্না-ইশতারের কাল্ট সম্ভবত রাজা মানাসেহ্-র সময়কালে জুদা রাজ্যে প্রচলন লাভ করেছিল। বাইবেলে ইনান্নার নাম সরাসরি উল্লেখ না করা হলেও পুরাতন নিয়মে তার কাল্টের একাধিক পরোক্ষ উল্লেখ পাওয়া যায়। ও  অংশে "স্বর্গের রানি"র যে উল্লেখ পাওয়া যায়, তা সম্ভবত ইনান্না-ইশতার ও পশ্চিম সেমিটিক দেবী আস্তার্তের একটি সমন্বয়-প্রচেষ্টা। নবী যিরমিয়ের পুস্তকে কথিত হয়েছে যে, নারীরা স্বর্গের রানির পূজা করত এবং তার জন্য কেক প্রস্তুত করত।
পরমগীতের সঙ্গে ইনান্না ও দুমুজিদের প্রণয়োপাখ্যান-মূলক সুমেরীয় প্রেমের কবিতার বহু মিল লক্ষিত হয়। এক্ষেত্রে প্রেমিকপ্রেমিকাদের শারীরিক বিবরণের ক্ষেত্রে প্রাকৃতিক প্রতীকবাদের ব্যবহারের ক্ষেত্রে এই সাদৃশ্য বিশেষভাবে প্রকট। ("কান্তদেহা কে ঐ রূপসী কন্যা, ঊষার আলোকবিভা দুনয়নে ঝরে, যেন ললিত লাবণ্যে ঘেরা চাঁদের সুষমা, যেন অরুণদীপ্ত সুচারু অঙ্গে ঝলসে, তেজদৃপ্ত মহিমাময়ী উন্নতশির ললনা? ) প্রায় নিশ্চিতভাবেই ইনান্না-ইশতারের উল্লেখ।  অংশে ইনান্নার স্বামী দুমুজিদকে তার পরবর্তীকালীন পূর্ব সেমিটিক তাম্মুজ নামে উল্লেখ করা হয়েছে এবং বলা হয়েছে যে এক দল নারী জেরুসালেমের মন্দিরের উত্তর দ্বারের কাছে বসে তাম্মুজের মৃত্যুতে বিলাপ করছিলেন।
ইনান্না-ইশতারের কাল্টটি ফোনিশীয় দেবী আস্তোরেথের কাল্টটিকে গভীরভাবে প্রভাবিত করেছিল। ফোনিশীয়রা সাইপ্রাস ও সিথেরার গ্রিক দ্বীপগুলিতে আস্তার্তেকে সুপরিচিত করে তোলে। সেখানে হয় তা গ্রিক দেবী আফ্রোদিতির পূজার উত্থান ঘটায় অথবা সেই পূজাকে গভীরভাবে প্রভাবিত করে। যৌনতা ও প্রজননের দেবী হিসেবে ইনান্না-ইশতারের সঙ্গে সম্পৃক্ত হন আফ্রোদিতি। অধিকন্তু তিনি ওউরানিয়া (Οὐρανία) নামে পরিচিত ছিলেন, যে কথাটির অর্থ "স্বর্গীয়"। এই উপাধিটিও ইনান্নার স্বর্গের রানি অভিধার অনুরূপ।
আফ্রোদিতির আদি শৈল্পিক ও সাহিত্য-সংক্রান্ত চিত্রণগুলি ইনান্না-ইশতারের অত্যন্ত অনুরূপ। আফ্রোদিতিও এক যোদ্ধা দেবী। খ্রিস্টীয় দ্বিতীয় শতাব্দীর গ্রিক ভূগোলবিদ পউসানিয়াস লিখেছেন যে, স্পার্টায় আফ্রোদিতি পূজিত হতেন আফ্রোদিতি আরিয়া রূপে, যার অর্থ "যুদ্ধবাজ"। তিনি আরও লিখেছেন যে, স্পার্টায় ও সাইথেরায় আফ্রোদিতির প্রাচীনতম কাল্ট-মূর্তিগুলিতে দেবীকে অস্ত্রধারিণী অবস্থায় দেখা যেত। আধুনিক গবেষকদের মতে আফ্রোদিতির যুদ্ধদেবী সত্ত্বাটি তার পূজার আদিতম স্তরের মধ্যেই নিহিত ছিল। তাঁদের মতে, এই সত্ত্বাটি তার নিকট প্রাচ্যদেশীয় উৎসের ইঙ্গিতবাহী। আফ্রোদিতির ধারণার সঙ্গে পায়রার সঙ্গে ইশতারের যোগের বিষয়টিও আত্মীভূত হয়ে যায়। কেবল মাত্র তার সামনেই পায়রা বলি দেওয়া হত। গ্রিক ভাষায় "পায়রা" শব্দের প্রতিশব্দ পেরিস্তেরা (peristerá) সম্ভবত সেমিটিক পেরাহ্ ইশতার (peraḥ Ištar) থেকে উৎসারিত, যার অর্থ "ইশতারের পাখি"। আফ্রোদিতি ও আদোনিসের পুরাণকথাটির উৎস ইনান্না ও দুমুজিদের কাহিনি।
ক্ল্যাসিকাল সংস্কৃতিবিদ চার্লস পেংলেস লিখেছেন যে, প্রজ্ঞা ও প্রতিরক্ষামূলক যুদ্ধবিদ্যার গ্রিক দেবী এথিনার সঙ্গে "ভয়ংকরী যোদ্ধাদেবী" রূপে ইনান্নার মিল পাওয়া যায়। অন্যান্য গবেষকদের মতে, এথিনার বাবা জিউসের মাথা থেকে তার জন্মের কাহিনির সম্ভাব্য উৎস ইনান্নার প্রেতলোকে অবতরণ ও সেখান থেকে প্রত্যাবর্তন।
ইনান্নার কাল্ট সম্ভবত মধ্যযুগীয় গ্রেগরিয়ান ক্রনিকলস কর্তৃক উল্লিখিত ককেসীয় আইবেরীয়দের আইনিনা ও ডানিনা দেবীদ্বয়কে প্রভাবিত করেছিল। নৃতত্ত্ববিদ কেভিন টুইট মনে করেন যে, জর্জিয়ান দেবী ডালিও ইনান্না কর্তৃক প্রভাবিত। তিনি বলেছেন, ডালি ও ইনান্না উভয় দেবীই শুকতারার সঙ্গে সম্পৃক্ত, দু’জনেই বৈশিষ্ট্যগত দিক থেকে নগ্ন হিসেবে বর্ণিত, উভয়ের সঙ্গে স্বর্ণালংকারের একটি সম্পর্ক রয়েছে, দু’জনেই নশ্বর পুরুষদের নিজেদের যৌনসম্পর্কের শিকারে পরিণত করেছেন, উভয়েই মানব ও পশু প্রজননের সঙ্গে যুক্ত,  এবং দু’জনেই যৌন-আবেদনপূর্ণ অথচ বিপজ্জনক নারীর দ্ব্যর্থক প্রকৃতির। হিন্দু দেবী দুর্গার মধ্যেও সম্ভবত ইনান্নার কিছু প্রভাব রয়েছে। ইনান্নার মতো দুর্গাকেও অসুরনিধনকারিণী এক কোপনস্বভাব যোদ্ধা দেবী মনে করা হয়। দুই দেবীকেই সিংহবাহিনী রূপে চিত্রিত করা হয় এবং দু’জনেই দুষ্টের দমনের সঙ্গে যুক্ত। ইনান্নার মতো দুর্গার সঙ্গে কয়েকটি যৌন প্রতীক সংযুক্ত।
আধুনিক প্রাসঙ্গিকতা
১৮৫৩ সালে ফ্রি চার্চ অফ স্কটল্যান্ডের জনৈক প্রোটেস্টান্ট মিনিস্টার আলেকজান্ডার হিসলপ রচিত দ্য টু ব্যাবিলনস নামক একটি প্রচারপুস্তিকা প্রকাশিত হয়েছিল। হিলসপ মনে করতেন, রোমান ক্যাথলিক মতবাদটি প্রকৃতপক্ষে ছদ্মবেশে ব্যাবিলনীয় পৌত্তলিকতাবাদ। উক্ত পুস্তিকাটি ছিল তার সেই মত প্রচারেরই একটি অঙ্গ। এই পুস্তিকায় হিলসপ এই ভ্রান্ত মত প্রচার করেন যে, আধুনিক ইংরেজি ইস্টার (ইংরেজি: Easter) শব্দটি ইশতার শব্দ থেকে উৎসারিত। এই মতের সপক্ষে তিনি দু’টি শব্দের ধ্বনিগত সাদৃশ্যের কথা উল্লেখ করেন। আধুনিক গবেষকেরা হিলসবের বক্তব্যকে ভ্রান্ত বলে সম্পূর্ণত প্রত্যাখ্যান করেছেন এবং এই মতটিকে ব্যাবিলনীয় ধর্ম সম্পর্কে ভ্রান্ত ধারণার ফলশ্রুতি বলে উল্লেখ করেছেন। যদিও ইভানজেলিক প্রোটেস্টান্টদের কয়েকটি গোষ্ঠীর মধ্যে হিসলপের বইটি এখনও জনপ্রিয় এবং তার ধারণাগুলিও বহু-সংখ্যক জনপ্রিয় ইন্টারনেট মিমের দৌলতে প্রধানত ইন্টারনেটের মাধ্যমে ব্যাপকভাবে প্রচারিত হয়ে থাকে।
আধুনিক সাহিত্যে ইশতারের প্রথম প্রধান উপস্থিতিটি ছিল ইশতার অ্যান্ড ইজদুবার নামে একটি গ্রন্থদৈর্ঘ্যের কবিতা। ১৮৮৪ সালে মার্কিন আইনজীবী ও ব্যবসায়ী লিওনিডাস লে সেন্সি হ্যামিলটন গিলগামেশ মহাকাব্য-এর একটি সদ্য-কৃত অনুবাদের ছায়া অবলম্বনে কবিতাটির রচনা করেছিলেন। গিলগামেশ মহাকাব্য-এর মূলের মোটামুটি ৩,০০০ পংক্তিকে ইশতার ও ইজদুবার কবিতায় প্রায় ৬,০০০ ছন্দোবদ্ধ দ্বিপদীর আকারে সম্প্রসারিত করে আটচল্লিশটি সর্গে বিন্যস্ত করা হয়েছে। হ্যামিলটন উল্লেখযোগ্যভাবে অধিকাংশ চরিত্র বদলে দিয়েছিলেন এবং একাধিক সম্পূর্ণ নতুন পর্ব যুক্ত করেছিলেন, যা মূল মহাকাব্যে পাওয়া যায় না। এডওয়ার্ড ফিৎজগেরাল্ডের রুবাইয়াৎ অফ ওমর খৈয়াম ও এডউইন আর্নল্ডের দ্য লাইট অফ এশিয়া পড়ে বিশেষভাবে প্রভাবিত হ্যামিলটন সৃষ্ট চরিত্রগুলির পোশাক প্রাচীন ব্যাবিলনীয় পোশাকের পরিবর্তে ঊনবিংশ শতাব্দীর তুর্কি পোশাকের অনুরূপ হয়ে দাঁড়ায়। এই কবিতায় দেখা যায়, ইজদুবার ("গিলগামেশ" নামটির পূর্ববর্তী ভুল পাঠ) ইশতারের প্রেমে পড়েন; কিন্তু তারপর ইশতার "তপ্ত সুগন্ধি নিঃশ্বাস ও উজ্জ্বল কম্পমান রূপে" ইজদুবারকে যৌনসংগমে প্রলুব্ধ করতে গেলে ইজদুবার তার এগিয়ে আসাকে প্রত্যাখ্যান করেন। বইটির বেশ কয়েকটি "স্তম্ভ"-এর উপজীব্য বিষয় হল ইশতারের প্রেতলোকে অবতরণের কাহিনি। বইটির শেষে দেখা যায়, ইজদুবার একজন দেবতায় পরিণত হয়েছেন এবং তিনি স্বর্গে ইশতারের সঙ্গে মিলিত হয়েছেন। ১৮৮৭ সালে সংগীতস্রষ্টা ভিনসেন্ট ডি’ইন্ডি ব্রিটিশ মিউজিয়ামে সংরক্ষিত আসিরীয় স্মারকগুলি থেকে অনুপ্রাণিত হয়ে ''সিম্ফনি ইশতার, ভ্যারিয়েশনস সিম্ফনিক, ওপি. ৪২ (Symphony Ishtar, variations symphonique, Op. 42'') নামে একটি সিম্ফনি রচনা করেন।
আধুনিক নারীবাদী তত্ত্বে ইনান্না এক গুরুত্বপূর্ণ চরিত্রে পরিণত হয়েছেন। কারণ, পুরুষ-প্রধান সুমেরীয় দেবমণ্ডলীর অন্তর্ভুক্ত হলেও তার ক্ষমতা উক্ত দেবমণ্ডলীর অন্যান্য পুরুষ দেবতাদের তুলনায় কম তো নয়ই বরং সমান। সিমন দ্য বোভোয়ার তার বই দ্য সেকেন্ড সেক্স-এ (১৯৪৯) বলেন যে, ইনান্না সহ প্রাচীন যুগের অন্যান্য শক্তিশালী দেবীদের আধুনিক সংস্কৃতিতে পুরুষ দেবতাদের স্বার্থে শুধুমাত্র পার্শ্বচরিত্র বলে প্রতিপন্ন করা হয়েছে। টিকভা ফ্রাইমের-কেনস্কি মনে করতেন যে, ইনান্না ছিলেন সুমেরীয় ধর্মের একজন "প্রান্তিক চরিত্র", যিনি ছিলেন "অসাংসারিক, অসংযুক্ত নারী"র "সামাজিকভাবে অগ্রহণীয়" মৌল আদর্শ। জোহানা স্টাকি এই ধারণার বিরোধিতা করে বলেন যে, সুমেরীয় ধর্মে ইনান্নার প্রাধান্য ও তার বৈচিত্র্যময় ক্ষমতাগুলির কোনওটি দেখেই মনে হয় না যে তাঁকে কোনও ক্ষেত্রেই "প্রান্তিক" মনে করা হত।
আর্জেন্টিনায় জাত ইহুদি নারীবাদী শিল্পী লিলিয়ানা ক্লেইনার ইনান্নার পুরাণকথাগুলির স্বকৃত ব্যাখ্যামূলক কয়েকটি ছবি আঁকেন। ২০০৮ সালে মেক্সিকোতে সেই ছবিগুলির প্রথম প্রদর্শনীর আয়োজন করা হয়। পরে ২০১১ সালে জেরুসালেমে ও ২০১৫ সালে বার্লিনেও এই প্রদর্শনীর আয়োজন করা হয়। মার্কিন নারীবাদী শিল্পী জুডি শিকাগোর দ্য ডিনার পার্টি-র অন্যতম হেরিটেজ ফ্লোরের নাম ইনান্না। ইশতারের সঙ্গে সম্পর্কযুক্ত এবং টেবিলে উপবিষ্ট এক নারীর সঙ্গে এটি সংযুক্ত। আধুনিক নব্যপ্যাগান ধর্ম ও উইকায় এক দেবী রূপে ইনান্না পূজিত হন। "বার্নিং টাইমস চ্যান্ট"-এর ধ্রুবপদে তার নাম পাওয়া যায়। এই গানটি উইকান উপাসনাবিধিতে বহুল ব্যবহৃত গানগুলির অন্যতম। ইনান্নার প্রেতলোকে অবতরণ কাহিনিটি গার্ডনেরীয় উইকার অন্যতম সর্বাধিক জনপ্রিয় ও সর্বাধিক গুরুত্বপূর্ণ পুরাণকথা দেবীর অবতরণ-এর অনুপ্রেরণার কাজ করেছে।
ইনান্না আধুনিক বিডিএসএম সংস্কৃতিতে একজন গুরুত্বপূর্ণ চরিত্র। লেখক ও ইতিহাসবিদ অ্যানি ও. নোমিস ইনান্না ও এবিহ্ পুরাণকথায় ইনান্নার চিত্রণটিকে ডোমিনেট্রিক্সের একটি আদি উদাহরণ হিসেবে উল্লেখ করেছেন। তার মতে এই চিত্রণের মূল বক্তব্যটি ছিল, এক ক্ষমতাশালী নারী হয়ে ইনান্না দেবতা ও মানুষদের তার কাছে আত্মসমর্পণে বাধ্য করছেন। গবেষক পল টমাস ইনান্নার আধুনিক চিত্রণগুলির সমালোচনা করে সেগুলির বিরুদ্ধে প্রাচীন সুমেরীয় কাহিনিতে সময়ের সঙ্গে অসঙ্গতিপূর্ণভাবে আধুনিক লিঙ্গ ধারণার আরোপের অভিযোগ আনয়ন করেন। তার মধ্যে আধুনিক কালে ইনান্নাকে স্ত্রী বা মা হিসেবে চিত্রিত করা হলেও প্রাচীন সুমেরীয়রা এই দুই ধারণার কোনওটিই তার উপর আরোপ করেনি। বরং আধুনিক কালে ইনান্নার কাল্টের অধিকতর পৌরুষব্যঞ্জক উপাদানগুলিকে, বিশেষত যুদ্ধ ও হিংসার সঙ্গে ইনান্নার যোগসূত্রের বিষয়টিকে উপেক্ষা করা হয়। ডগলাস ই. কোয়ানও আধুনিক নব্যপ্যাগান ধর্মে ইনান্নার চিত্রণের সমালোচনা করে বলেন যে, এই মতবাদ তাঁকে "পার্কিং লট ও ক্রল স্পেসের পৃষ্ঠপোষক দেবীর থেকে সামান্য উপরে পর্যবসিত করেছে"।
হানান আল-শায়খ
থাম্ব|হেলসিংকি বইমেলায় ২০০৩ লেবাননের লেখক হানান আল-শায়খ হানান আল-শায়খ ( حنان الشيخ  ; জন্ম ১২ নভেম্বর, ১৯৪৫, বৈরুত ) সমসাময়িক সাহিত্যের একজন লেবানিজ লেখক।
জীবনী
হানান আল-শাইখের পারিবারিক পটভূমি হচ্ছে তিনি কঠোর শিয়া পরিবারের সন্তান। তার বাবা এবং ভাই তার শৈশব এবং কৈশোরে তার উপর কঠোর সামাজিক নিয়ন্ত্রণ প্রয়োগ করেছিল। তিনি মুসলিম মেয়েদের জন্য প্রতিষ্ঠিত আলমিল্লাহ প্রাথমিক বিদ্যালয়ে পড়াশোনা করেন যেখানে তিনি আহলিয়া স্কুলে পড়াশোনা চালিয়ে যাওয়ার আগে মুসলিম মেয়েদের জন্য শিক্ষা গ্রহণ করেন। তিনি মিশরের কায়রোর আমেরিকান কলেজ ফর গার্লসে তার gender-segregated education চালিয়ে যান এবং সেখান থেকে ১৯৬৬ সালে স্নাতক পাশ করেন।
১৯৭৫ সাল পর্যন্ত তিনি লেবাননের সংবাদপত্র আন-নাহারের হয়ে কাজ করতে লেবাননে ফিরে আসেন। লেবাননের গৃহযুদ্ধ শুরু হওয়ার পর তিনি ১৯৭৫ সালে আবার বৈরুত ত্যাগ করেন এবং সাহিত্য চর্চা ও লেখার জন্য সৌদি আরবে চলে যান। তিনি এখন পরিবারের সঙ্গে লন্ডনে থাকেন।
প্রধান বিষয়
আল-শাইখের সাহিত্য নাওয়াল এল সাদাবির মতো সমসাময়িক আরব নারী লেখকদের পদাঙ্ক অনুসরণ করে, যাতে এটি মধ্যপ্রাচ্যের আরব ঐতিহ্যবাহী সামাজিক কাঠামোতে নারীর ভূমিকা স্পষ্টভাবে চ্যালেঞ্জ করে। তার সাহিত্য পিতৃতান্ত্রিক নিয়ন্ত্রণ দ্বারা ব্যাপকভাবে প্রভাবিত হয়, যা কেবল তার বাবা বা ভাইয়ের দ্বারা নয়, বরং এটা আশেপাশের দেশ যেখানে তাকে বড় করা হয়েছিল তার দ্বারা। ফলস্বরূপ, তার সাহিত্যটি আরব-মুসলিম বিশ্বে নারীর মর্যাদা সম্পর্কে একটি সামাজিক ভাষ্যের প্রকাশ মাত্র। তিনি তার সাহিত্যে যৌনতা, বাধ্যতা, বিনয় এবং পরিচিত সম্পর্কের ধারণাকে চ্যালেঞ্জ করেন।
তার সাহিত্য প্রায়শই যৌনতাপূর্ণ দৃশ্য এবং যৌন পরিস্থিতি নির্দেশ করে বা বলে যেগুলি সরাসরি রক্ষণশীল আরব সমাজের সামাজিক নীতিগুলির বিরুদ্ধে যায়, যার ফলে তার বইগুলি পারস্য উপসাগরের আরব দেশগুলি সহ অন্য অঞ্চলের আরও রক্ষণশীল এলাকায় নিষিদ্ধ করা হয়েছে। অন্যান্য দেশে সেন্সরশিপ আইনের কারণে বইগুলো পাওয়া কঠিন, যা আরবি অনুবাদগুলিকে জনসাধারণের কাছে সহজে প্রবেশযোগ্য হতে বাধা দেয়। সুনির্দিষ্ট উদাহরণগুলির মধ্যে রয়েছে দ্যা স্টোরি অফ জহরা যার মধ্যে রয়েছে গর্ভপাত, বিবাহবিচ্ছেদ, স্যানিটি, অবৈধতা এবং যৌন বিচ্ছিন্নতা, এবং বালি ও মিরের মহিলাদের মধ্যে দুটি প্রধান নায়কের মধ্যে সমকামী সম্পর্কের দৃশ্য রয়েছে।
আরব নারীদের অবস্থা এবং তার সাহিত্যিক সামাজিক সমালোচনার উপর তার বিস্তৃত লেখার পাশাপাশি, তিনি লেবাননের গৃহযুদ্ধ সম্পর্কে লেখকগোষ্ঠীরও একটি অংশ। অনেক সাহিত্য সমালোচক উল্লেখ করেন যে তার সাহিত্য শুধুমাত্র নারীর অবস্থা সম্পর্কে নয়, গৃহযুদ্ধের সময় লেবাননের একটি মানবিক প্রকাশও বঠে।
নুরুল কাদীর জুনু
নুরুল কাদীর জুনু বাংলাদেশ আওয়ামী লীগের রাজনীতিবিদ ও মুক্তিযুদ্ধের সংগঠক যিনি তৎকালীন ফরিদপুর-১০ আসনের সংসদ সদস্য ছিলেন।
এস এম সাফি মাহমুদ
এস, এম, সাফি মাহমুদ বাংলাদেশী রাজনীতিবিদ। ব্রাহ্মণবাড়িয়া-১ (নাসিরনগর উপজেলা) আসনের সাবেক সংসদ সদস্য। তিনি স্বতন্ত্র প্রার্থী হিসেবে ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে সাংসদ নির্বাচিত হন।
জন্ম ও প্রাথমিক জীবন
এস, এম, সাফি মাহমুদ ব্রাহ্মণবাড়িয়া জেলার নাসিরনগর উপজেলার চাতলপাড় ইউনিয়নে জন্মগ্রহণ করেন।
রাজনৈতিক ও কর্মজীবন
৩০ ডিসেম্বর ১৯৮৩ সালে ১নং চাতলপাড় ইউনিয়ন পরিষদের চেয়ারম্যান নিবার্চিত হন। ১৯৯১ সালে জাতীয় সংসদ নির্বাচনে বিএনপির প্রার্থী হিসেবে তৎকালীন জাতীয় পার্টির প্রার্থী সৈয়দ মোর্শেদ কামালের কাছে পরাজিত হন। ১৯৯৬ সালে সৈয়দ মোর্শেদ কামাল বিএনপির প্রার্থী হলে স্বতন্ত্র প্রার্থী হিসেবে ১৫ ফেব্রুয়ারি নিবার্চনে ব্রাহ্মণবাড়িয়া-১ (নাসিরনগর উপজেলা) আসনে সংসদ সদস্য নিবার্চিত হন। ১৯৯৬ সালের ১২ জুন নিবার্চনে বিএনপির প্রার্থী হিসেবে আওয়ামী লীগের প্রার্থী এডভোকেট ছায়েদুল হকের কাছে পরাজিত হন। ২০১৩ সালে পুনরায় আওয়ামীলীগে যোগদান করেন।
রায়গড় লোকসভা কেন্দ্র, ছত্তিশগড়
রায়গড় লোকসভা কেন্দ্রটি ছত্তিশগড় রাজ্যের ১১ টি লোকসভা কেন্দ্রের একটি এবং ১৯৬২ সালের লোকসভা কেন্দ্রটি প্রতিষ্ঠিত হয়। এটি তফসিলী উপজাতিদের জন্য সংরক্ষিত আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৬২৬,৯৪৯ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি ছত্তিশগড়ের সম্পূর্ণ জশপুর ও রায়গড় জেলায় অবস্থিত বিধানসভা কেন্দ্রগুলি নিয়ে গঠিত৷
ইতিহাস
সরগুজা লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি ছত্তিলগড় রাজ্যের ৯০ টি বিধানসভা কেন্দ্রের মধ্যে ৮ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ছত্তিশগড়ের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র (সরনগড়) তফসিলী জাতি ও পাঁচটি বিধানসভা কেন্দ্র (জশপুর নগর, কুনকুরি, পাতালগাঁও, লাইলুঙ্গা, ধর্মজয়গড়) তফসিলী উপজাতিদের জন্য সংরক্ষিত।
বালোদা বাজার
বালোদা বাজার (Baloda Bazar) ভারতের ছত্তিসগড় রাজ্যের রায়পুর জেলার একটি নগর পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বালোদা বাজার শহরের জনসংখ্যা হল ২২,৮৫৩ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬১%। সারা ভারতের সাক্ষরতার হার ৫৯.৫%, তার চাইতে বালোদা বাজার এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
সিরাজুল ইসলাম চৌধুরী (চট্টগ্রামের রাজনীতিবিদ)
সিরাজুল ইসলাম চৌধুরী বাংলাদেশের চট্টগ্রাম জেলার রাজনীতিবিদ যিনি তৎকালীন চট্টগ্রাম-১১ আসনের সংসদ সদস্য ছিলেন।
প্রাথমিক জীবন
সিরাজুল ইসলাম চৌধুরী চট্টগ্রাম জেলায় জন্মগ্রহণ করেন।
রাজনৈতিক জীবন
সিরাজুল ইসলাম চৌধুরী জাতীয় পার্টির চেয়ারম্যানের উপদেষ্টা। তিনি ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে তৎকালীন চট্টগ্রাম-১১ আসন থেকে সংসদ সদস্য নির্বাচিত হন।
২০১৪ সালের দশম ও ২০১৮ সালের একাদশ জাতীয় সংসদ নির্বাচনে তিনি চট্টগ্রাম-১২ আসন থেকে জাতীয় পার্টির প্রার্থী হিসেবে পরাজিত হয়েছিলেন।
মধ্য-আটলান্টিক শৈলশিরা
মধ্য-আটলান্টিক শৈলশিরা (এমএআর) হল একটি মধ্য মহাসাগর শৈলশিরা। এটি একটি ভূত্বকীয় পাতের বিচ্ছিন্ন সীমানা বা গঠনমূলক ভূত্বকীয় পাত যেটি আটলান্টিক মহাসাগরের তল বরাবর অবস্থিত এবং বিশ্বের দীর্ঘতম পর্বতশ্রেণীর অংশ। উত্তর আটলান্টিকে এটি ইউরেশীয় ভূত্বকীয় পাত ও আফ্রিকান ভূত্বকীয় পাত থেকে উত্তর আমেরিকান পাতকে পৃথক করে। এগুলি উত্তর এবং দক্ষিণে অ্যাজোরেস ত্রি-সম্মিলনের অংশ। দক্ষিণ আটলান্টিকে, এটি আফ্রিকান এবং দক্ষিণ আমেরিকান ভূত্বকীয় পাতকে পৃথক করে। এই শৈলশিরাটি গ্রিনল্যান্ডের উত্তর-পূর্বে গাক্কেল শৈলশিরা (মধ্য-আর্কটিক শৈলশিরা)সংযুক্তি থেকে শুরু করে দক্ষিণমুখী হয়ে দক্ষিণ আটলান্টিকের বুভেট ত্রি-সম্মিলন পর্যন্ত বিস্তৃত। যদিও মধ্য-আটলান্টিক শৈলশিরার বেশিরভাগই অংশই জলের নিচে আছে, এর কিছু অংশ সমুদ্র তল থেকে উপরে প্রসারিত হয়েছে, উদাহরণস্বরূপ আইসল্যান্ড হল এর একটি অংশ। শৈলশিরাটির বছরে করে প্রসারিত হচ্ছে।
আবিষ্কার
উত্তর আটলান্টিক মহাসাগরের নিচে একটি শৈলশিরা আছে, তা প্রথম অনুমান করেছিলেন ম্যাথু ফন্টেইন মরি,১৮৫৩ সালে। ইউএসএস  ডলফিন য়ের (নৌবাহিনীর পালতোলা জাহাজ) সংগ্রহ করা আওয়াজের উপর ভিত্তি করে তিনি এই অনুমান করেছিলেন। ১৮৭২ সালে, এইচএমএস চ্যালেঞ্জারের অভিযানের পর দক্ষিণ আটলান্টিকে শৈলশিরার অস্তিত্ব এবং এর প্রসারণ সম্বন্ধে নিশ্চিত হওয়া গিয়েছিল। জাহাজে চার্লস ওয়াইভিল থমসনের নেতৃত্বে বিজ্ঞানীদের একটি দল, আটলান্টিকের অপর পাড়ে টেলিগ্রাফের তার নিয়ে যাওয়ার অবস্থা পর্যবেক্ষণ করার সময় আটলান্টিকের মাঝখানে একটি বৃহত উত্থান আবিষ্কার করেছিলেন। ১৯৫২ সালে, এই শৈলশিরার অস্তিত্ব শব্দের প্রতিফলন দ্বারা নিশ্চিত করা হয়েছিল এবং জার্মান আবহাওয়া অভিযানের সময়, ভারত মহাসাগরের আগুলাস অন্তরীপের চারিদিক জুড়ে এর প্রসারণ দেখা গিয়েছিল।
১৯৫০ এর দশকে, ব্রুস হিজেন, মরিস এউইং, মেরি থার্প এবং অন্যদের দ্বারা সমুদ্রতলের মানচিত্র প্রস্তুত করার সময় মধ্য-আটলান্টিক শৈলশিরা এবং উপত্যকাগুলির একটি অদ্ভুত গভীরতামিতি প্রকাশিত হয়েছিল। দেখা গিয়েছিল এর মধ্য উপত্যকা ভূমিকম্পের দিক থেকে সক্রিয় এবং বহু ভূমিকম্পের উপকেন্দ্র। এউইং, হিজেন এবং থার্প আবিষ্কার করেছিলেন যে এই শৈলশিরা পৃথিবীর সমস্ত মহাসমুদ্রের তলে প্রায় ৪০,০০০ কিলোমিটার দীর্ঘ মূলত অবিরত মধ্য-মহাসাগর শৈলশিরার একটি অংশ। বিশ্বব্যাপী এই শৈলশিরা আবিষ্কারের ফলে সমুদ্রতলদেশ প্রসারণ তত্ত্ব এবং ওয়েগনারের মহাদেশীয় প্রবাহ এবং ভূত্বকীয় পাত সংস্থান তত্ত্বের সাধারণ গ্রহণযোগ্যতা আসে। এই শৈলশিরা প্রায় ১৮০ মিলিয়ন বছর আগে শুরু হওয়া অতি মহাদেশীয় প্যানজিয়ার অনুমানমূলক ভাঙ্গনের কেন্দ্রস্থল।
উল্লেখযোগ্য বৈশিষ্ট্য
মধ্য-আটলান্টিক শৈলশিরায় একটি গভীর রিফ্ট উপত্যকা রয়েছে। এটি শৈলশিরার প্রায় পুরো দৈর্ঘ্য ধরে অক্ষ বরাবর চলেছে। এই উপত্যকাটি সংলগ্ন ভূত্বকীয় পাতের মধ্যে প্রকৃত সীমানা চিহ্নিত করেছে, যেখানে ম্যান্টল থেকে ম্যাগমা সমুদ্রতলায় পৌঁছোয়, তারপর লাভা হিসেবে বিষ্ফোরিত হয়ে বার হয় এবং ভূত্বকীয় পাতের জন্য নতুন মহাসাগরীয় ভূত্বক পদার্থ তৈরি করে।
নিরক্ষরেখার কাছে, রোমানচে পরিখা মধ্য-আটলান্টিক শৈলশিরাকে উত্তর আটলান্টিক শৈলশিরা এবং দক্ষিণ আটলান্টিক শৈলশিরায় বিভক্ত করেছে। এই পরিখাটি একটি সরু ডুবোজাহাজ পরিখা যার সর্বাধিক গভীরতা, এটি আটলান্টিক মহাসাগরের গভীরতম অবস্থানগুলির মধ্যে একটি। এই পরিখাটি অবশ্য উত্তর এবং দক্ষিণ আমেরিকান পাত বা ইউরেশিয়ান এবং আফ্রিকান পাতগুলির মধ্যে সীমানা হিসাবে বিবেচিত হয় না।
দ্বীপপুঞ্জ
উত্তর থেকে দক্ষিণে, মধ্য-আটলান্টিক শৈলশিরা বা এর কাছের দ্বীপগুলি এবং তাদের নিজ নিজ সর্বোচ্চ শিখর এবং অবস্থান:
উত্তর গোলার্ধ (উত্তর আটলান্টিক শৈলশিরা): দক্ষিণ গোলার্ধ (দক্ষিণ আটলান্টিক শৈলশিরা):
আইসল্যান্ড
দক্ষিণ-পশ্চিম আইসল্যান্ডের নিকটবর্তী মধ্য-আটলান্টিক রিজের ডুবোজাহাজ ভাগটি রেকজানিজ শৈলশিরা হিসাবে পরিচিত। আইসল্যান্ডের মধ্য দিয়ে প্রবাহিত মধ্য-আটলান্টিক শৈলশিরার অংশটি নিওভলক্যানিক অঞ্চল নামেও পরিচিত। আইসল্যান্ডের উত্তরে জর্নস ফ্র্যাকচার জোন আইসল্যান্ডকে কোলবেইনসে শৈলশিরার সাথে যুক্ত করেছে।
ভূতত্ত্ব
এই শৈলশিরাটি মধ্য-আটলান্টিক উত্থান নামে পরিচিত একটি ভূতাত্ত্বিক বৈশিষ্ট্য, এটি একটি ক্রমবর্ধমান স্ফীত অংশ যা আটলান্টিক মহাসাগরের দৈর্ঘ্য বরাবর গেছে, এই সরলরৈখিক স্ফীতির সর্বোচ্চ অংশে আছে শৈলশিরাটি। মনে করা হয় এই স্ফীতিটি তৈরি হয়েছে অ্যাস্থেনোস্ফিয়ার এর উর্ধ্বগামী পরিচলন বল দিয়ে, যে বল মহাসাগরীয় ভূত্বক এবং অশ্মমণ্ডলকে ওপর দিকে তুলে দিয়েছে। এই বিচ্ছিন্ন সীমানা প্রথম গঠিত হয়েছিল ট্রায়াসিক যুগে, যখন পরপর কয়েকটি ত্রিসম্মলনী (তিনটি ভূত্বকীয় পাতের সংযোগস্থল গ্র্যাবেন (ভূত্বকের নেমে যাওয়া অংশ) শৈলশিরা গঠনের জন্য প্যানজিয়াতে একত্রিত হয়েছিল। সাধারণত, প্রদত্ত তিন বাহু গ্র্যাবেনের মাত্র দুটি বাহু একটি বিচ্ছিন্ন প্লেটের সীমানার অংশ হয়ে যায়। তৃতীয় বাহুটিকে বলা হয় অলাকোজেন, এবং মধ্য-আটলান্টিক শৈলশিরার অলাকোজেনগুলি আমেরিকা এবং আফ্রিকায় দেখতে পাওয়া অনেক বড় নদীর উপত্যকায় পরিণত হয়েছিল (এর মধ্যে আছে মিসিসিপি নদী, আমাজন নদী এবং নাইজার নদী)। উত্তর আমেরিকার আটলান্টিক উপকূলে নিউ ব্রান্সউইক এবং কানাডার নোভা স্কোশিয়া মধ্যে অবস্থিত ফান্ডি অববাহিকা প্রাচীন মধ্য-আটলান্টিক শৈলশিরার প্রমাণ।
নাসির জামশেদ
নাসির জামশেদ (জন্ম: ৬ ডিসেম্বর ১৯৮৯) হলেন একজন পাকিস্তানি আন্তর্জাতিক ক্রিকেটার; যিনি পাকিস্তান ক্রিকেট দল হয়ে একদিনের আন্তর্জাতিক (ওডিআই) এবং টুয়েন্টি২০ আন্তর্জাতিক (টি২০ আই)-এ প্রতিনিধিত্ব করে থাকেন। জামশেদ একজন বা-বাতি আক্রমণাত্মক উদ্বোধনী ব্যাটসম্যান হিসেবে পরিচিত।
রোটার‌্যাক্ট
[[চিত্র:FEMA - 22960 - Photograph by Marvin Nauman taken on 03-13-2006 in Louisiana.jpg|থাম্ব|ঘূর্ণিঝড় হারিকেন-এ ক্ষতিগ্রস্তদের সাহায্যে বিশ্বের সর্ববৃহৎ যুব সংগঠনের কর্মীরা
]] রোটার‍্যাক্ট হচ্ছে বিশ্বের সর্ববৃহৎ যুব সংগঠন যা ১৮ থেকে ৩০ বছর বয়সী তরুণ-তরুণীদের মাধ্যমে পরিচালিত এবং রোটারি ইন্টারন্যাশনাল এর সহযোগী হিসেবে কাজ করছে। গত ১৩ই মার্চ ২০১৮ বিশ্বের সর্ববৃহৎ যুব সংগঠন হিসেবে রোটার‍্যাক্ট আন্দোলন পার করেছে গৌরবময় ৫০বছর । ১৮ থেকে ৩০ বছরের তরুন-তরুনীরা এই সংগঠন এর সাথে যুক্ত হয়ে কাজ করতে পারে। এটা সাধারনত কলেজ এবং বিশ্ববিদ্যালয়ের শিক্ষার্থীদের দ্বারাই পরিচালিত হয়।
Rotary International ১৯৬৬ সালে অ্যামেরিকার টেক্সাসে হোস্টন ইউনিভার্সিটির এক দল ছাত্রকে দায়িত্ব দেয় একটি আন্তর্জাতিক যুব সংগঠনের নাম ও কর্ম পদ্ধতি প্রণয়নের জন্য। উক্ত কমিটি Rotaract শব্দটি সংগঠনের নাম হিসেবে গ্রহণ করে যা Rotary in Action এর সংক্ষিপ্তরুপ। এরপর নর্থ ক্যারোলিনায় ১৯৬৮সালে রোটার‍্যাক্ট এর কার্যক্রম শুরু হয়। মার্কিন যুক্তরাষ্ট্রের ইলিনয়িস অঙ্গরাজ্যের এভানস্টোনে এর সদর দফতর অবস্থিত।
রোটার‍্যাক্ট আন্দোলনের উদ্দেশ্য হচ্ছে, নিজ ব্যক্তিত্ব বিকাশে তরুন-তরুণীদের মধ্যে জ্ঞান ও কর্ম দক্ষতা বৃদ্ধির সুযোগ সৃষ্টি করা, তাদের জনগোষ্ঠীর বাস্তব ও সামাজিক চাহিদার প্রতি মনযোগী হওয়া এবং বন্ধুত্ব ও সেবার সাংগঠনিক কাঠামোর মাধ্যমে সমগ্র বিশ্বের সকল মানুষের মধ্যে উন্নততর সম্পর্ক গড়ে তোলা।
সংগঠন টির মাধ্যমে দায়িত্বশীলতা, অনুষ্ঠান পরিচালনা, উপস্থাপনা, সাংগঠনিক দক্ষতা এবং ব্যক্তিগত উন্নয়নসহ দেশ ও প্রবাসে অনেক বন্ধু, অনেক গুণিজনের সান্নিধ্য পাওয়ার সুযোগ রয়েছে, যাদের কাছ থেকে প্রতিনিয়ত প্রতিটি পরিচয়ে নতুন কিছু শেখার দ্বার উন্মোচিত হবে। বিভিন্ন জনকল্যাণমূখী ও সেবামূলক প্রকল্প গ্রহণের পাশাপাশি রোটারী ফাউন্ডেশনের অর্থায়ণে বিশ্বের বিভিন্ন বিশ্ববিদ্যালয়ে পড়াশোনার জন্য স্কলারশিপ, মানবধর্মী প্রকল্পে, বিশ্বশান্তি প্রতিষ্ঠায় পিস ফেলোশিপ প্রদাণের মাধ্যমে বিভিন্ন দেশে সফরে নিয়ে যাওয়া হয়।
রোটার‍্যাক্ট আন্দোলন হচ্ছে বিশ্বের সবচেয়ে ক্রমবর্ধমান ক্লাব কার্যক্রম যা অতি অল্প সময়ে বিশ্বব্যাপী ছড়িয়ে পড়ে। রোটার‍্যাক্ট আন্দোলন জনপ্রিয়তার সবচেয়ে বড় কারণ হচ্ছে তার অসাধারণ সব নিয়মনীতি যা রোটারি ইন্টারন্যাশনাল কর্তৃক অনুমোদিত। প্রত্যেক রোটার‍্যাক্ট ক্লাবের জন্য অভিভাবক রোটারি ক্লাবের প্রয়োজন হয়। প্রতি বছরের ১লা জুলাই সারা বিশ্বে এক যোগে সব ক্লাবের নেতৃত্বের পরিবর্তন ঘটে এবং ৩০শে জুন সে নেতৃত্বের অবসান ঘটে। এই ক্লাবের মেম্বাররা রোটার‍্যাক্টর হিসেবে পরিচিত। বর্তমানে সারাবিশ্বে প্রায় ১১হাজার রোটার‍্যাক্ট ক্লাব এবং প্রায় ২.৫লাখ রোটার‍্যাক্টর রয়েছে।
কার্যক্রমসমূহ
রোটার‍্যাক্টের বেশিরভাগ কার্যক্রমগুলি ক্লাব পর্যায়ে পরিচালিত হয়। সাধারণত প্রতি দুই সপ্তাহে রোটার‍্যাক্ট ক্লাবগুলি আনুষ্ঠানিক বৈঠকে বসে, যেখানে থাকে ভবিষ্যত বক্তা, বিশেষ কোনও আয়োজন, সামাজিক কার্যক্রম, আলোচনা বা অন্যান্য রোটার‍্যাক্ট ক্লাবে ভ্রমণ কিংবা অন্যান্য ক্লাবের সাথে যুগ্মবৈঠক। এছাড়া ক্লাব সদস্যদের সেবামূলক প্রকল্পের কাজ, সামাজিক ইভেন্ট, অথবা পেশাদারী বা নেতৃত্বের উন্নয়ন বিষয়ক কর্মশালার আয়োজনের দিনগুলোতে ক্লাবের সদস্যরা একসঙ্গে একত্রিত হওয়ার মাধ্যমে বন্ধুত্বপূর্ণ সম্পর্ক বজায় রাখে।
এছাড়াও রোটার‍্যাক্ট ক্লাব বৈশ্বিক প্রভাব সৃষ্টি করতে নিম্নোক্ত ইভেন্ট সমূহ আয়োজন করে থাকে:
তথ্যসূত্র
Rotary international
আবুল কাশেম (দ্ব্যর্থতা নিরসন)
আবুল কাশেম নামটি নিচের ব্যক্তিবর্গকে নির্দেশ করতে পারে:
বালকৃষ্ণ হরি চাপেকার
বালকৃষ্ণ হরি চাপেকার (জন্ম:- ১৮৭৩ - মৃত্যু:- ১০ মে ১৮৯৯) একজন ব্রিটিশ বিরোধী মুক্তিযোদ্ধা শহীদ ছিলেন। দামোদর হরি চাপেকার এবং তাঁর দুই ভাই বালকৃষ্ণ হরি চাপেকার ও বাসুদেব হরি চাপেকার ভারতের স্বাধীনতা সংগ্রামের ইতিহাসে বিশেষ অবদান রেখে গেছেন। এই তিন ভাই বাল গঙ্গাধর তিলক দ্বারা প্রভাবিত হয়েছিল। ইতিহাসে তাদের চাপেকার বন্ধু নামে বিশেষ জানা যায়। অত্যাচারী অফিসার র‌্যান্ড এবং আয়ার্স্টকে হত্যা করার অভিযোগে ফাঁসি দেওয়া হয়েছিল। এই তিন ভাইয়ের সঙ্গে ছিল মহাদেব বিনায়ক রানাডে, এবং তাকেও একই মামলায় ফাঁসি দেওয়া হয়।
জন্ম ও শৈশব
বালকৃষ্ণ হরি চাপেকারের জন্ম হয়েছিল ১৮৭৩ সালে মহারাষ্ট্রের চিৎপাবন ব্রাহ্মণবংশীয় পরিবারে। তার পিতার নাম ছিল হরিপন্ত চাপেকার, তিনি কীর্তন করে বেড়াতেন।  হরিপন্ত চাপেকার নানা জায়গায় ঘুরে কীর্তন ও পৌরাণিক কোথায় শোনাতেন এবং এই দিয়ে সংসার চালাতেন।
সার্স-কোভি-২ ভাইরাসের বিটা প্রকারণ
সার্স-কোভি-২ ভাইরাসের বিটা প্রকারণ, ৫০১.ভি২ প্রকারণ (সংক্ষেপে ৫০১.ভি২), দক্ষিণ আফ্রিকীয় প্রকারণ বা বি.১.৩৫১ বংশ হলো কোভিড-১৯ রোগ সৃষ্টিকারী সার্স কোভি-২ এর একটি পরিব্যক্ত প্রকারণ। এই প্রকারণটি ২০২০ সালের ১৮ই ডিসেম্বর তারিখে দক্ষিণ আফ্রিকার স্বাস্থ্য বিভাগ কর্তৃক সর্বপ্রথম শনাক্ত করা হয়। গবেষক ও কর্মকর্তাদের মতে ইতিপূর্বে অন্তর্নিহিত জটিল রোগের ইতিহাস না থাকা তরুণদের মধ্যে এই প্রকারণের বিস্তার অত্যধিক। পূর্ববর্তী জটিল রোগ না থাকা সত্ত্বেও এটি তাদের মধ্যে গুরুতর অসুস্থতা সৃষ্টি করতে পারে। দক্ষিণ আফ্রিকার স্বাস্থ্য বিভাগের মতে, করোনাভাইরাসের এই স্ট্রেইনটি পূর্বের অন্যান্য স্ট্রেইনের তুলনায় খুব দ্রুত বিস্তার লাভ করছে এবং করোনাভাইরাস মহামারীর দ্বিতীয় ঢেউকে ত্বরান্বিত করছে।
বিজ্ঞানীরা লক্ষ্য করেছেন, ভাইরাসের এই প্রকারণে বেশ কিছু পরিব্যক্তি ঘটেছে, যা এটিকে মানবকোষের সাথে আরও সহজে সংযুক্ত হতে সহায়তা করে। কেননা এর তিনটি পরিব্যক্তিই ঘটেছে ভাইরাসের স্পাইক গ্লাইকোপ্রোটিনের গ্রাহক-বন্ধন অধিক্ষেত্রে (রিসেপ্টর-বাইন্ডিং ডোমেনে); যার মধ্যে এন৫০১ওয়াই (৫০১ নম্বর অবস্থানের অ্যামিনো অ্যাসিডে অ্যাসপারাজিন (এন) থেকে টাইরোসিনে (ওয়াই) রূপান্তর) অন্যতম। এই বিশেষ রূপান্তর বা পরিব্যক্তিটি অস্ট্রেলিয়া ও যুক্তরাজ্যেও শনাক্ত করা হয়েছে।